b'\n_START_ARTICLE_\nCarcano\n_START_PARAGRAPH_\nCarcano-kiv\xc3\xa4\xc3\xa4rit ovat italialaisia pulttilukkokiv\xc3\xa4\xc3\xa4reit\xc3\xa4. Italian armeija k\xc3\xa4ytti erimallisia Salvatore Carcanon suunnittelemia kiv\xc3\xa4\xc3\xa4rej\xc3\xa4 vuodesta 1891 toisen maailmansodan loppuun saakka.\n_START_SECTION_\nK\xc3\xa4ytt\xc3\xb6 Suomessa\n_START_PARAGRAPH_\nTalvisodan j\xc3\xa4lkeen Suomeen saapui Italiasta kymmeni\xc3\xa4 tuhansia Carcano M91/38 -kiv\xc3\xa4\xc3\xa4rej\xc3\xa4, joita suomalaiset joukot tiett\xc3\xa4v\xc3\xa4sti vihasivat; aseen ep\xc3\xa4standardi 7,35\xc3\x9751 mm patruuna vaikeutti patruunahuoltoa, ja aseen t\xc3\xa4ht\xc3\xa4inten s\xc3\xa4\xc3\xa4t\xc3\xb6jen puute (pysyv\xc3\xa4sti asetettu 300 metriin) saivat aikaan sen, ett\xc3\xa4 monet hylk\xc3\xa4siv\xc3\xa4t carcanonsa ja ottivat tilalle sotasaalis-Mosinin, jossa voitaisiin sent\xc3\xa4\xc3\xa4n k\xc3\xa4ytt\xc3\xa4\xc3\xa4 kotimaista 7,62\xc3\x9753R -patruunaa._NEWLINE_Jatkosotaan menness\xc3\xa4 P\xc3\xa4\xc3\xa4maja ymm\xc3\xa4rsi viestin ja "Ternit" jaettiin mm. merivoimille sek\xc3\xa4 kotirintaman ilmatorjunnalle sek\xc3\xa4 muille selustan joukoille. My\xc3\xb6s tapojen vastaisesti, Helsingin ilmatorjunnan valonheittimi\xc3\xa4 k\xc3\xa4ytt\xc3\xa4neille lotille annettiin asekoulutus ja jaettiin "Terni" kiv\xc3\xa4\xc3\xa4rit vihollisten maahanlaskujen varalta suurpommitusten aikana._NEWLINE_1950-luvulla Suomesta myytiin noin 74\xc2\xa0000 Carcanoa eri puolille maailmaa, ja moni p\xc3\xa4\xc3\xa4tyi ker\xc3\xa4ilij\xc3\xb6ille Yhdysvaltoihin.\n_START_SECTION_\nJohn F. Kennedyn murha\n_START_PARAGRAPH_\nLee Harvey Oswald k\xc3\xa4ytti kiikarit\xc3\xa4ht\xc3\xa4imell\xc3\xa4 varustettua, 6,5\xc3\x9752mm Mannlicher-Carcano -patruunalle pesitetty\xc3\xa4 Carcano M91/38 -kiv\xc3\xa4\xc3\xa4ri\xc3\xa4 murhatessaan presidentti Kennedyn marraskuussa 1963.'